《哭夫二首（时以夫征戎轻入被擒音信断绝作诗哭之）》
唐代·裴羽仙

风卷平沙日欲曛，狼烟遥认犬羊群。

李陵一战无归日，望断胡天哭塞云。

良人平昔逐蕃浑，力战轻行出塞门。

从此不归成万古，空留贱妾怨黄昏。

作者简介：裴羽仙，生卒年不详，唐朝裴悦之妻。悦征匈奴不归。乃有《寄夫征衣》诗，后闻轻进被擒，音信断绝，又作《哭夫》二首。故其诗多边塞征戍之事，风格悲壮沉郁。